*Likumprojekts*

**Grozījumi Kredītiestāžu likumā**

Izdarīt Kredītiestāžu likumā (Latvijas Republikas Saeimas un Ministru Kabineta Ziņotājs, 1995, 23.nr.; 1996, 9., 14., 23.nr.; 1997, 23.nr.; 1998, 13.nr.; 2000, 13.nr.; 2002, 10., 23.nr.; 2003, 14.nr.; 2004, 2., 12., 23.nr.; 2005, 13., 14.nr.; 2006, 15.nr.; 2007, 7., 12.nr.; 2008, 14., 23.nr.; 2009, 6., 7., 17., 22.nr.; Latvijas Vēstnesis, 2010, 23., 51., 160.nr.; 2011, 4.nr.; 2012, 50., 56., 92.nr.; 2013, 61., 106., 193.nr.; 2014, 92. nr.) šādus grozījumus:

1. Izteikt 4.panta otro daļu šādā redakcijā:

"(2) Šā likuma noteikumi piemērojami tiktāl, ciktāl Kredītiestāžu un ieguldījumu brokeru sabiedrību darbības atjaunošanas un noregulējuma likumā nav noteikts citādi."

1. Izteikt 16.panta pirmās daļas 2.punktu šādā redakcijā:

"2) juridiskā persona;”.

1. Izslēgt 34.4 pantu.
2. Izslēgt 50.9 pantā skaitli “34.4”.
3. 113.panta pirmajā daļā:

izslēgt 4.punktā vārdus “izņemot šīs daļas 5.punktā minētos noguldījumu saistību izpildes ierobežojumus”;

izslēgt 5.punktu.

1. Izslēgt 114.pantu.
2. Papildināt 115.pantu ar ceturto daļu šādā redakcijā:

"(4) Pilnvarnieku ieceļ uz laikposmu, kas nepārsniedz vienu gadu. Izņēmuma kārtā Finanšu un kapitāla tirgus komisija šo termiņu var pagarināt, ja joprojām pastāv pilnvarnieka iecelšanai nepieciešamie nosacījumi."

1. 117. pantā:

izslēgt pirmās daļas 2.punktā vārdu un skaitli “vai 5.”;

izslēgt trešajā daļā vārdus "akcionāru sapulces" un papildināt to ar teikumu šādā redakcijā:

"Pilnvarnieka iecelšana neskar Komerclikumā noteiktās akcionāru tiesības.";

papildināt pantu ar 3.1 daļu šādā redakcijā:

"(31) Lēmumu par pilnvarnieka iecelšanu Finanšu un kapitāla tirgus komisija publicē tās tīmekļa vietnē, izņemot, ja pilnvarniekam nav pilnvaru pārstāvēt kredītiestādi.”

papildināt pantu ar 4.1 daļu šādā redakcijā:

“(41) Pilnvaras sasaukt akcionāru sapulci un noteikt šādas sapulces darba kārtību pilnvarnieks var īstenot tikai ar Finanšu un kapitāla tirgus komisijas piekrišanu."

9. Papildināt 192.pantu ar 11.punktu šādā redakcijā:

"11) izmaksas fiziskajām personām un komercsabiedrībām, kuru maksimālais nodarbināto skaits nepārsniedz 249 darbiniekus, gada apgrozījums nepārsniedz 50 miljonus *euro* un gada bilances vērtība nepārsniedz 43 miljonus *euro*, virs garantētajā atlīdzībā izmaksātās summas."

10. Papildināt informatīvo atsauci uz Eiropas Savienības direktīvām ar 23.punktu šādā redakcijā:

"23) Eiropas Parlamenta un Padomes 2014.gada 15.maija direktīvas 2014/59/ES, ar ko izveido kredītiestāžu un ieguldījumu brokeru sabiedrību atveseļošanas un noregulējuma režīmu un groza Padomes Direktīvu 82/891/EEK un Eiropas Parlamenta un Padomes Direktīvas 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/ES, 2012/30/ES un 2013/36/ES, un Eiropas Parlamenta un Padomes Regulas (ES) Nr. 1093/2010 un (ES) Nr. 648/2012."

Likums stājas spēkā 2015.gada 1.janvārī.

|  |  |  |
| --- | --- | --- |
| Finanšu ministrs |  | J.Reirs |
|  |  |  |
|  |  |  |

12.12.2014 12:15

384

A.Lakstīgala, 67774818

Andra.Lakstigala@fktk.lv